《赠医士刘子中》
明代·张羽

伯休无二价，长房惟一壶。真隐不在山，何必去京都。

通籍游金闺，观化眺神区。搴萝采石肉，潜波揽江珠。

焚香降天老，稽首皇农书。制之轩光灶，湛然粗秽除。

含精就日养，辅世事其余。起遥龟鹤年，高眄凌桑榆。

哀哉仓扁徒，忘已要名誉。当年不自保，千载回翳如。

作者简介：张羽（1333－1385）元末明初文人。字来仪，更字附凤，号静居，浔阳（今江西九江）人，后移居吴兴（今浙江湖州），与高启、杨基、徐贲称为“吴中四杰”，又与高启、王行、徐贲等十人，人称“北郭十才子”，亦为明初十才子之一。官至太常丞，山水宗法米氏父子，诗作笔力雄放俊逸。张羽好著述，文辞精洁典雅，诗咏深思冶炼，朴实含华。书法纤婉有异趣，仿佛谢庄月赋。隶书效法韩择木、楷书临摹王羲之曹娥碑，虽未精极，却能离俗而入于雅。画山水法米氏父子及高克恭，笔力苍秀，品在方从义上。